Ons was daar vir die Namakwaland se blommetyd. Ons het weliswaar 'n paar reën en koue dae beleef, maar andersins was die blomme pragtig.
Hier is genoegsame inkopieplekke. Vleis en kos. Moenie bekommer oor diens nie, elke plek waar jy kom is net die beste. Dit is een van die skoonste kuste en is ideaal om jou siel te kom skoonmaak. Slaap, lees, duik en visvang moenie verwag vir stad se gejaag nie. Hierdie is 'n afpak- en rus-area. Skoon lug en terug na die aarde vir ons gejaagdes van die stad af.
Die Weskus is natuurlik uniek, maar dis nie alle reisigers wat daarvan sal hou nie. Ons het spesifiek vir die blomme gegaan en hierdie keer sommer baie sneeu as toegif gekry. Aangename gasvrye mense weg van die gewoel van gebiede wat digter bevolk is.